OzLabs/hebrew-wiki-articles huggingface dataset:
מחלקה (תורת החבורות)

בתורת החבורות, מחלקה או קוֹסֵט (coset) של תת-חבורה <math>H</math> היא קבוצה של איברי חבורה <math>G</math> אשר מתקבלת מהכפלת אברי <math>H</math> באיבר קבוע של החבורה. אוסף המחלקות של תת-חבורה <math>H</math> מהווה חלוקה של <math>G</math> לקבוצות שוות בעוצמתן. מספר המחלקות הימניות (או השמאליות) של תת-חבורה <math>H</math> בחבורה <math>G </math> נקרא האינדקס של <math>H</math> ב-<math>G </math>, ומסומן <math>[G:H]</math>. אם <math>G </math> סופית, אינדקס זה שווה ל-<math>[G:H] = \frac{|G|}{|H|}</math>.

חשוב להדגיש שעל אף שהקוסטים של תת-חבורה נגזרים ישירות ממנה, הם אינם מהווים תת-חבורות בעצמם (למעט הקוסט הטריוויאלי) משום שאינם סגורים לכפל. הדוגמה הפשוטה ביותר היא זו של החבורה
<math>G=\{1,-1,i,-i\} </math> ותת-החבורה שלה
<math>H=\{1,-1\} </math>. הקוסט הלא טריוויאלי המתאים לה הוא <math>\{i,-i\} </math>, והוא אינו סגור לכפל.

== הגדרה פורמלית ==
תהא <math>G </math> חבורה ותהא <math>H\subseteq G </math> תת-חבורה שלה. יהא <math>g\isin G </math> איבר כלשהו, אז הקבוצה <math>gH=\left\{gh|h\isin H\right\} </math> תיקרא מחלקה שמאלית (או קוסט שמאלי) של <math>H </math> ב-<math>G </math>, והקבוצה <math>Hg=\left\{hg|h\isin H\right\} </math> תיקרא מחלקה ימנית (או קוסט ימני) של <math>H </math> ב-<math>G </math>.

== תכונות ==
קל להוכיח כי כל שתי מחלקות (ימניות, וכל שתי מחלקות שמאליות) שונות הן זרות, כלומר: לכל תת-חבורה <math>H</math>, המחלקות (מאותו צד) של <math>H</math> מהוות חלוקה של <math>G</math> לקבוצות זרות.

:הוכחה: אם <math>x \in g_1 H \cap g_2 H</math> אז לפי הגדרה קיימים <math>h_1, h_2</math> כך ש-<math>x =g_1 h_1 = g_2 h_2</math> ולכן <math>g_1 = g_2 h_2 h_1^{-1}</math>. מכיוון ש-<math>h_2 h_1^{-1} \in H</math>, נובע ש-<math>g_1 \in g_2 H</math>, ולכן <math>g_1 H = g_2 H</math>. הוכחנו כי אם שתי מחלקות נחתכות אז הן בהכרח שוות, ולכן המחלקות של <math>H</math> מהוות חלוקה של <math>G </math>. לכן, היחס "להיות שייך לאותה מחלקה" מהווה יחס שקילות.

בנוסף, מספר האיברים בכל מחלקה של תת-חבורה <math>H</math> שווה למספר האיברים ב-<math>H</math>. במקרה של חבורות אינסופיות, עוצמת המחלקות שווה. מכאן נובע משפט לגראנז': הסדר של כל חבורה סופית מתחלק בסדר תתי החבורות שלה.

=== נורמליות ===
אם לתת חבורה מסוימת <math>H</math> מתקיים <math> \forall g\,, gH=Hg</math>, כלומר - המחלקות הימניות שוות למחלקות השמאליות החבורה נקראת תת חבורה נורמלית. לתת חבורות נורמליות יש חשיבות רבה בתורת החבורות, כיוון שהן מאפשרות להגדיר חבורת מנה.

== דוגמה ==
ניקח את החבורה <math>(\mathbb{Z},+)</math>, כלומר חבורת השלמים עם פעולת החיבור. <math>4\mathbb{Z}</math> היא תת-חבורה שלה - כל השלמים המתחלקים ב-4 ללא שארית. לתת חבורה זו יש בדיוק 4 מחלקות:
<math>\{4\mathbb{Z}, 1+4\mathbb{Z},2+4\mathbb{Z},3+4\mathbb{Z}\}</math>. נציגים לדוגמה מהמחלקה <math>1+4\mathbb{Z}</math> הם 1, 5, 161, ו-3-. נציגים לדוגמה מהמחלקה <math>3+4\mathbb{Z}</math> הם 3, 23 או 7. נשים לב גם כי זוהי חבורה אבלית, ולכן המחלקות הימניות שוות למחלקות השמאליות.

==קישורים חיצוניים==
* 

קטגוריה:תורת החבורות

de:Gruppentheorie#Nebenklassen
ru:Глоссарий теории групп#К
WinZip

WinZip היא תוכנה פופולרית לניהול קבצים דחוסים. התוכנה פועלת תחת מערכת ההפעלה חלונות של מיקרוסופט.

תוכנה זו תומכת ב-17 פורמטי דחיסה, ביניהם ZIP, ARJ, LZH, CAB, TAR, MIN, TAZ, UUE ו-BHX, אך אינה תומכת פורמטי דחיסה פופולריים אחרים כגון RAR ו-.

התוכנה, המאפשרת לדחוס ולחלץ קובצי נתונים, שימשה במקור כעטיפה גרפית לתוכנת PkZip שמטפלת בקבצים מפורמט ZIP.

==ארכוב נתונים==
התוכנה מאפשרת ליצור קובץ דחוס שמשמש כקובץ ארכיב וקובץ גיבוי, ויכול להכיל מספר רב של קבצים מספריות שונות. קובץ הארכיב מכיל גם פרטים שונים על הקבצים המאורכבים, כמו יחס הדחיסה, סוג הקובץ, תאריך שינוי אחרון והמיקום המקורי שלהם. קובץ זה יעיל להעברת מספר רב של קבצים ממחשב למחשב, הוא מכיל את המידע על ארגון הקבצים בתיקיות המקוריות. בתוכנה יש גם אפשרות שליטה על רמת הדחיסה - ישנן חמש דרגות שונות, אך הגרסאות הישנות של התוכנה אינן תומכות ברמת הדחיסה הגבוהה.

==תכונות נוספות==
תכונות נוספות הקיימות בתוכנה:
* הצפנה - הצפנת קובץ או נעילתו באמצעות סיסמה.
* קובץ פריסה עצמאית - יצירת קובץ לפריסה עצמאית (בסיומת EXE).
* פיצול - אפשרות פיצול קבצים גדולים למספר קובצי ארכיב בגודל נדרש.
כמו כן, התוכנה מוסיפה תפריט קיצורי דרך לסייר החלונות. הגישה לתפריט מתבצעת דרך תפריט קובץ או דרך קליק ימני על הקובץ המבוקש. תפריט זה מאפשר דחיסה ופריסה מהירות של הקובץ הנוכחי, דחיסה ומשלוח בדואר אלקטרוני בלחיצת עכבר אחת ועוד.

Winzip מוודא את תקינות המידע באמצעות אלגוריתם Checksum שנקרא Cyclic redundancy check.

==ראו גם==
* WinRAR
* WinAce

==קישורים חיצוניים==
* 

קטגוריה:תוכנות דחיסת נתונים
קטגוריה:תוכנות שהושקו ב-1991
וילפרדו פארטו

וילפרדו פרדריקו דמאזו פָּארֵטוֹ (באיטלקית: Vilfredo Frederico Damaso Pareto; 15 ביולי 1848 – 19 באוגוסט 1923) היה כלכלן וסוציולוג איטלקי.
== חייו ==
פארטו נולד בפריז למשפחת מהגרים מאיטליה, ששבו למולדתם בהיותו בן 10. הוא למד מתמטיקה ופיזיקה באוניברסיטת טורינו, ולאחר סיום לימודיו עבד כמהנדס בחברת רכבות. ב-1893 החל לכהן כמרצה לכלכלה באוניברסיטת לוזאן.

פארטו עסק בחקר התפלגותה של ההכנסה ובחקר קבלתן של החלטות על ידי יחידים. מחקריו סייעו לגיבוש תחום המיקרו כלכלה. 
כמו כן, הוא פיתח את רעיונות עקומות אדישות, תרשים פארטו ויעילות פארטו.

מחקרו הסוציולוגי עסק, בעיקר, במקורות הפעולה הקולקטיבית ומקורות הפעולה הפרטנית. הוא קבע, שכל החברות בעולם בנויות מקבוצות שונות האחת מרעותה והבנויות לפי כישורי חבריהן. כאשר האינטלקטואלים שבהם מנסים לשפר את מיקומם החברתי, נוצר ריבוד חברתי. הסכנה הקבועה, שמרחפת מעל ראשיהם של בעלי השליטה מצד המוכשרים, בני המעמדות הנמוכים, מביאה לתחלופה ולמחזוריות של אליטות. האליטה ממלאת תפקיד חיוני בהסדרים הסוציו-פוליטיים, בעוד שההמון הוא פסיבי ונתון למניפולציות של בעלי השררה.

במחקרו סיווג פארטו את הפעולות האנושיות לפעולות "הגיוניות" ופעולות "אל-הגיוניות". כאשר סובייקט מתכנן רצף פעולות על מנת להשיג יעד מסוים וסדר זה תואם את הסדר המדעי-אובייקטיבי הנדרש להשגת אותו יעד, נקראות פעולותיו הגיוניות. כאשר הפעולות אינן מתאימות להשגת היעד שבו מעוניין הסובייקט, נקראות הפעולות "אל הגיוניות". פארטו טען שרוב הפעולות האנושיות אינן "הגיוניות" ומקורן ברגש ולא בתאוריה מדעית. מכאן, שהמחקר הסוציולוגי, בניגוד לכלכלי, מתמקד בעיקר בסוג הפעולות ה"אל-הגיוניות".

עיקר פרסומו נובע מחוק פארטו. פארטו הבחין כי 20% מאוכלוסיית איטליה היא בעלת 80% מהרכוש. יחס זה התגלה במקרים רבים נוספים.

מדד פארטו משמש למדידת אי שוויון בחלוקת הכנסה.

פארטו קבע כי אם כל הפרטים מעדיפים הקצאה אחת על אחרת אז היא עדיפה עליה. לדוגמה, נגיד שא' "שולטת פארטו" על ב' – דבר זה נובע כי כולם מעדיפים את א' על ב' (אם חלק אדישים זה גם בסדר). מכאן ניתן להסיק כי "הקצאה יעילה פארטו" היא הקצאה שאין אף הקצאה אפשרית אחרת ששולטת עליה פארטו.

לכלל פארטו שתי הנחות סמויות:
#שלמות – שהפרט יודע לדרג שתי אלטרנטיבות.
#טרנזיטיביות – אם הפרט מעדיף א' על ב' וב' על ג' אז הוא גם מעדיף את א' על ג'.

==קישורים חיצוניים==

* 
* 
* 

==הערות שוליים==

קטגוריה:כלכלנים איטלקים
קטגוריה:סוציולוגים איטלקים
קטגוריה:תאורטיקנים במדע המדינה
קטגוריה:ילידי 1848

קטגוריה:איטלקים שנפטרו ב-1923
דגל אנגולה

דגל אנגולה הוא דגלה הלאומי של אנגולה. עיצובו מחולק במאוזן לחלק עליון אדום וחלק תחתון שחור. האדום מייצג את הדם האנגולי שנשפך במאבק לעצמאות, בעוד השחור מייצג את יבשת אפריקה. הסמל במרכז הוא גלגל שיניים חצוי ומצ'טה עם כוכב, שאמורים לייצג את העובדים. הסמל נועד להיות דומה גם לסמל פטיש והמגל שהיה על דגל ברית המועצות והוא סמל לקומוניזם. 
בשנת 2003 הוצע דגל חדש בעיצובו של פסקל גרוס, אולם דגל זה טרם אושר או אומץ באופן רשמי. עיצוב השמש במרכזו אמור להזכיר את ציורי המערות שנתגלו במערת טכיטונדו-הולו. הדגל, שהוא שונה בתכלית מהדגל הנוכחי בעיצובו ובסמלים שהוא מייצג, שומר על אותו יחס ממדים: 2:3.
הצעה לדגל משנת 2003 שטרם נתקבלה

==ראו גם==

==קישורים חיצוניים==

* 
* 

קטגוריה:אנגולה: סמלים לאומיים
אנגולה, דגל
אנגולה
אנגולה
אנגולה
דגל אסטוניה

דגל אסטוניה (באסטונית: Eesti lipp) הוא דגלה הלאומי של אסטוניה. עיצובו הוא טריקולור המורכב משלושה פסים אופקיים: כחול (למעלה), שחור ולבן. הגודל הסטנדרטי של הדגל הוא 105 × 165 ס"מ.

== היסטוריה ==
הדגל בלט לראשונה כדגל איגוד הסטודנטים של אוניברסיטת טרטו באסטוניה, שנוסדה בשנת 1632, והוצג לראשונה בהיכל הכמורה של אוטפה ב-4 ביוני 1884. בסופו של דבר הדגל זוהה עם לאומיות אסטונית ושימש כדגל הלאומי כשאסטוניה קיבלה עצמאות ב-24 בפברואר 1918, ואומץ באופן רשמי ב-21 בנובמבר באותה שנה.

בעקבות פלישת ברית המועצות ביוני 1940 נאסרה הנפת והצגת הדגל. הדגל נלקח ממגדל פיק הרמן ב-21 ביוני 1940 כשאסטוניה הייתה עדיין עצמאית באופן רשמי. ב-22 ביוני הדגל הונף יחד עם הדגל האדום עד שנעלם ב-27 ביולי.

במהלך הכיבוש הגרמני 1941–1944 הוכר הדגל כדגל האתני של האסטונים אך לא כדגל לאומי. כשעזבו הגרמנים בספטמבר 1944, הדגל האסטוני הונף שוב. ב-22 בספטמבר הוסף הדגל האדום, אך עד מהרה נעלם שוב הדגל הכחול-שחור-לבן.

הדגל נשאר במסתור עד ימי הפרסטרויקה בשנות ה-80 המאוחרות, וב-24 בפברואר 1989 הונף הדגל הכחול-שחור-לבן שוב מעל מגדל פיק הרמן בטאלין. הדגל אומץ מחדש כדגל הלאומי ב-7 באוגוסט 1990 זמן קצר לפני שאסטוניה קבלה מחדש את עצמאותה המלאה.

הפירוש המקורי של צבעי הדגל:
* כחול משקף את השמים, האגמים והים של אסטוניה, ומסמל נאמנות לרעיונות הלאומיים.
* שחור הוא צבעה של אדמת המולדת וסמל המדינה.
* לבן מסמל את שאיפת האומה לשמחה ואור.

באוטפה הוקם בשנת 1996 מוזיאון קטן המציג את תולדות הדגל.

==ראו גם==

==קישורים חיצוניים==

* 
* 

*
קטגוריה:אסטוניה: סמלים לאומיים
אסטוניה, דגל
אסטוניה
אסטוניה
דגל אפגניסטן

דגל אפגניסטן (בפשטו: د افغانستان بيرغ, בפרסית: پرچم افغانستان) הוא דגלה הלאומי של אפגניסטן. הדגל הנוכחי הוא דגל הטליבאן, שהפך לדגל המדינה לאחר השתלטות הטליבאן מחדש על אפגניסטן ב-2021.

דגל זה מכיל את הריכוז השני בגודלו של הצבע הלבן (אחרי דגל קפריסין) – 83.6% ממנו צבועים בלבן.

== היסטוריה ==
דגלי אפגניסטן מציגים שלוש חלופות עיקריות: הדגל שעליו הטבעת המסגד, ששימש כדגל אפגניסטן בגרסאות שונות מ-1901 עד 1928, 1930 עד 1974, 1992 עד 1996 ו-2001 עד 2021. דגל הטליבאן, דגל לבן שעליו השהאדה, ודגל סובייטי, ששימש את אפגניסטן הסובייטית.

המחליף את הדגל הקודם שאומץ על ידי ממשלת המעבר בשנת 2002. עד אוגוסט 2021 הדגל היה טריקולור המורכב משלושה פסים אנכיים בצבעים שחור, אדום וירוק. צבעים אלו הופיעו כמעט בכל דגלי אפגניסטן מלבד ב-20 השנים האחרונות. הסמל שממרכז הוא סמל אפגניסטן הקלאסי שבו הופיע מסגד שהמחראב שלו פונה למכה.

בדגל הקדם-טליבני ודגל "הברית הצפונית" הופיע סמל זהה, אך על רקע פסים בצבעים ירוק, לבן ושחור. לאפגניסטן היו דגלים רבים בעבר. שתי דוגמאות: לפני המאה ה-20 היה לאפגניסטן דגל שחור כולו; מאוקטובר 1978 עד אפריל 1980, בזמן הרפובליקה הדמוקרטית של אפגניסטן השתמשו בדגל משמאל.

== גלריית הדגלים ההיסטוריים ==
<gallery>
קובץ:Flag of Afghanistan pre-1901.svg|עד 1901 (שחור)
קובץ:Flag of Afghanistan 1901.svg|1901–1919
קובץ:Flag of Afghanistan (1919-1928).svg|1919–1921
קובץ:Flag of Afghanistan (1921-1928).svg|1921–1928
קובץ:Flag of Afghanistan 1928.svg|1928
קובץ:Flag of Afghanistan 1929.svg|1929
קובץ:Flag of Afghanistan 1930.svg|1930–1973
קובץ:Flag of Afghanistan 1973.svg|1973–1974
קובץ:Flag of Afghanistan (1978).svg|1978
קובץ:Flag of Afghanistan (1978-1980).svg|1978–1980
קובץ:Flag of Afghanistan 1980.svg|1980–1987
קובץ:Flag of Afghanistan (1992-1996; 2001).svg|1992–1996, 2001
קובץ:Flag of Afghanistan 1996-1997.svg|1996–1997 (לבן)
קובץ:Flag of Taliban.svg|1997–2001
קובץ:Flag of Afghanistan (2002-2004).svg|2002–2004
קובץ:Flag of Afghanistan (2004–2013).png|2004–2013
קובץ:Flag of Afghanistan (2013–2021).svg|2013–2021 (עדיין שימושי)
קובץ:Flag of Taliban.svg|2021-כעת
</gallery>

==ראו גם==

==קישורים חיצוניים==

* 
* 

קטגוריה:אפגניסטן: סמלים לאומיים
אפגניסטן, דגל
אפגניסטן
טליבאן
קטגוריה:שהאדה
מחראב

מִחְרַ֫אבּ (מערבית: محراب, רבים: محاريب; תעתיק מדויק מנוקד: מִחְרַ֫אבּ, רבים: מַחַארִ֫יבּ) הוא גומחה בקיר מסגד המצביעה על הקיבלה – כיוון הכעבה אליו צריכים מוסלמים לפנות בעת התפילה. המחראב יוצר את הרושם של דלת או מעבר למכה, או את המעבר (שער) בין העולם הזה לעולם השמיימי. המחראב בדרך כלל מקושט וגודלו אינו קבוע.

מחראבים הופיעו לראשונה בעת שלטון הח'ליפה מבית אומיה וליד הראשון (705–715)<ref></ref>, כפי שניתן לראות במסגד הגדול של דמשק, במסגד אל-אקצא, בח׳רבת אלמפג׳ר ובמסגד הנביא במדינה. הקיר בו מצוי המחראב נקרא "קיר הקיבלה". המחראבים הראשונים לא אופיינו בצורת גומחה, אלא היוו כינוי כללי למוקד קיר הקיבלה. רק בהמשך התפתח המחראב מוג׳אוואף (مجوف בערבית, "הגומחה החלולה" מילולית).

==אטימולוגיה של המונח==
האטימולוגיה של המונח לוטה בערפל. מקור המלה יכול להיות حرب, "ללחום" או "להוביל למלחמה". כשם עצם ייתכן שמקור המילה ב"מלחמה", حرب או במילה حربة, "רומח", "חנית". ה-م (המ׳) בתחילת המילה מייצגת תחילית של מקום. محراب מוגדר כשדה קרב, במובן של "ג'יהאד א-נפס" (כלומר, הקרב נגד נשמתך שלך). 

יש טענה הגורסת כי מוחמד הציב את חניתו במרכז קיר הקיבלה כדי לרכז את התפילה, דבר שרומז עליו מטבע אומיי בו מוצג מחראב עם חנית לפניו. לפי סברה אחרת, הגומחה נקראת "מחראב" משום שכל מי שנכנס למסגד היה מניח את חרבו במקום זה וכך לא יכלו לבוא לידי שפיכות דמים. המסגד הוא "חרם", מקום האסור בשפיכות דמים. על כן, אם היה קם אדם לחרבו היו הנוכחים יכולים למנוע בעדו מלהגיע לחרב כיוון שכולם מתפללים לכיוון זה ויכולים לזהות מי שיתקרב לכלי הנשק בזמן התפילה.

מקור אחר למילה הוא מהמילה "מקראב", שפירושה מקדש, או "מיקארבה" כינוייה של מכה.

מקור הרבה יותר סביר הוא מפרסית מֵהְר-אָב. המילה mehr מהר זהו שמו של האל מיתרה אל המים, בפרסית מודרנית והמילה אב ab זה מים, בפרסית עתיקה התעתיק היה כך mitra-apa. איראניים קדומים נהגו לבנות לכבוד האל מיתרה מבנים קטנים מאבנים, ליד הנהרות, לאות תודה וקראו להם mitra-apa.

מאוחר יותר מנהג זה אומץ על ידי המוסלמים שפלשו לאיראן והוצב כאזור שמצביע על כיוון התפילה.

==מקור צורת המחראב==
צורת הגומחה עשויה להגיע מהמקום בו יושב השליט, כך שהופעתו במסגד לא קשורה לרעיון דתי אלא דווקא לרשות החילונית-פוליטית (ומכאן הקשר לחניתו של מוחמד, ששימש כראש הקהילה המוסלמית). סברה אחרת משייכת את מקור המחראב לאפסיס של כנסיות, גומחות של ארונות קודש בבתי כנסת ואף נישות פסלים במקדשים פגאניים.

<gallery>
תמונה:Mihrabkls.jpg|מחראב במסגד מוחמד בן קלאון במצודת קהיר
תמונה:HPIM4865.JPG|מחראב במסגד דהמש שבעיר לוד
</gallery>

==ראו גם==
* מינבר

==קישורים חיצוניים==

* 
* 

==הערות שוליים==

קטגוריה:אדריכלות אסלאמית
קטגוריה:צלאה
קטגוריה:מילים וביטויים בערבית
מינבר

מינבר ב[[מסגד בעמאן]]
מינבר במסגד ב[[טורעאן]]
מסגד הלבן בנצרת]]
מִ֫נְבַּר (בערבית: مِنْبَر) הוא דוכן במסגד שעליו עומד האימאם כדי לשאת דרשה ("חֻ֫'טְבּה"). המינבר מעוצב בדרך כלל כמגדל קטן בעל גג מחודד ומדרגה המובילה אליו. לרוב הוא מעוצב ומעוטר, למרות שבגרסתו הפשוטה הוא רק משטח קטן שמספר מדרגות מובילות אליו. 

המינבר ממוקם מימין למִחְרַ֫אבּ, הגומחה המצביעה על כיוון התפילה (לכיוון מכה). במסגדים מסוימים ישנו משטח ("מואזין מאפילי" בטורקית) ממול למינבר. זהו מקומו של עוזר האימאם, המואזין, אשר עומד שם במהלך התפילה. המואזין מדקלם את התשובה לתפילת האימאם. 

המינבר האסלאמי ממלא תפקיד דומה לדוכן התפילה בכנסיות נוצריות.

==קישורים חיצוניים==

* 
* 

קטגוריה:אדריכלות אסלאמית
קטגוריה:מילים וביטויים בערבית
וודוא

קום, איראן]]
גברים מוסלמים מבצעים רחצת ווּדוּאְ לפני התפילה ב[[מסגד בדשאהי שבלהור, פקיסטן]]ווּדוּאְ (בערבית: وُضوء, תעתיק מדויק: וֻצ'וּאְ) היא הפעולה של רחיצת חלקים מהגוף במים נקיים, כחלק מההכנה לתפילה המוסלמית – הצלאה. וודוא נחשב לאחת מדרכי ההיטהרות מטומאה באסלאם.

המיטהר חייב לרחוץ את הפנים, כפות הרגליים, הידיים, האוזניים, הזרועות ואזורים אחרים בגוף לפני התפילה וההשתטחות.

המקור ההלכתי לוודוא הוא בסורת השולחן הערוך (מספר 5), פס' 8-9: 

==תַיַמּוּם==

תימום (בערבית: تيمُم). כאשר אין בנמצא מים לטהרה, למוסלמים ניתן לבצע "רחיצה יבשה" בעזרת חול נקי ויבש.

==ראו גם==

* טומאה וטהרה (אסלאם)
** ג'ונוב
** אל-פאחשה
** נג'יס
** חראם
** חלאל
** תימום

* טבילה לנצרות
** אגן טבילה
** בפטיסטריום
** מים קדושים
** הטבלה כפויה לנצרות

* טבילה (יהדות)
** טומאה וטהרה 
** דרכי ההיטהרות מטומאה
** טומאה וטהרה בביתא ישראל

==קישורים חיצוניים==

קטגוריה:צלאה
סהר

155x155 פיקסלים
סהר הוא הצורה המתקבלת מחיתוך עיגול מתוך עיגול אחר, מוזח הצידה. מתואר גם כ"ירח-חלקי".

==היסטוריה==
במיתולוגיה הכנענית הסהר סימל, בין השאר, את בעל חמון.

===באסלאם===
דגל [[הארגון לשיתוף פעולה אסלאמי]]

הסהר הוא סמלה העיקרי של דת האסלאם כיום ונקרא בשפה הערבית, הלאל (هلال).

בעולם המוסלמי, הסהר הופיע כבר על מטבעות מתקופת הראשידון. העות'מאנים עשו בו שימוש נרחב ועם השנים אומץ אל תוך לדגלי מדינות אסלאמיות (רבות מתוכן הן לא מדינות ערביות) כגון אוזבקיסטן, אזרבייג'ן, אלג'יריה, טורקמניסטן, לוב, מאוריטניה, האיים המלדיביים, מלזיה, פקיסטן, קומורו, תוניסיה, סודאן, וטורקיה. כן מופיע הסהר בדגליהן של רפובליקת סהרה הערבית הדמוקרטית והרפובליקה הטורקית של צפון קפריסין. למרוקו, שמעולם לא הייתה תחת שלטון טורקי, יש פנטגרם בדגלה. המדינה היחידה שיש סהר בדגלה והיא אינה אסלאמית מבחינה פורמלית היא סינגפור.

דגל [[הסהר האדום|200x200 פיקסלים]]

===בביקורות כנגד האסלאם===
ישנם נוצרים הטוענים שאללה היה למעשה אל-ירח אותו עבדו הערבים הקדם-אסלאמיים. טיעון זה משמש לעיתים כדי לטעון שהאל באסלאם שונה מהאל ביהדות או בנצרות.

==ראו גם==
* כוכב וסהר
* מולד הירח
* מינרט
* אדריכלות אסלאמית
* אמנות האסלאם
* תרבות אסלאמית
* העולם המוסלמי

==קישורים חיצוניים==

* [http://www.tashbetsim.com/?p=732 תולדות הסהר] באתר של הוצאת ענבר
* 

קטגוריה:אסלאם
קטגוריה:סמלים
קטגוריה:מטענים הרלדיים
קטגוריה:הירח
באריון אקזוטי

בפיזיקת חלקיקים, באריון אקזוטי הוא באריון (פרמיון המגיב עם הכוח הגרעיני החזק), המורכב מיותר משלישיית קווארקים.

נכון להיום, קיימת הוכחה ניסויית לקיום באריון אקזוטי אחד בלבד, הפנטאקווארק. הוא מורכב מרביעיית קווארקים ואנטי-קווארק אחד. הרכב מזונים אקזוטיים מוגבל עקב העובדה שאסור שמספר הקווארקים והאנטי-קווארקים הכולל יהיה מאוזן (אם לא היה הדבר כך, החלקיק היה בוזון), ומכיוון שעל כל המזונים להיות "נטולי צבע", מה שיכול להתקיים אך ורק אם הקווארקים מופיעים בשלישייה, כאשר כל קווארק מופיע בצבע אחר (כלומר, קווארק אדום, קווארק ירוק וקווארק כחול כולם נוכחים), או כזוג קווארק ואנטי-קווארק (כלומר, קווארק אדום, ואנטי-קווארק אנטי-אדום). משום כך, ניתן לחשוב על הפנטאקווארק כשלישיית קווארקים, ועוד זוג קווארק ואנטי-קווארק, וכך הוא מייצג מצב קשור של באריון ומזון. הקיום האפשרי של באריונים אקזוטיים הועלה כבר בראשית שנות ה-70, כיוון שהוא השלכה מיידית של הכרומודינמיקה הקוונטית (תיאורית השדה הקוונטי המתארת את ההאדרונים), אך ההוכחה הניסויית לקיום הבאריון האקזוטי הראשון לא הייתה קיימת עד שנת 2003.

==ראו גם==
*מזון אקזוטי
*פנטאקווארק
*טטראקווארק
*מיון החלקיקים

קטגוריה:האדרונים
דגל בולגריה

דגל בולגריה (בבולגרית: знаме на България) הוא דגלה הלאומי של בולגריה. עיצובו הוא טריקולור המורכב משלושה פסים אופקיים, לבן (למעלה), ירוק ואדום. הלבן והאדום מקורם בדגל רוסיה, בו השתמשו במלחמה העות'מאנית-רוסית (1877–1878). הירוק החליף את הכחול בשל העובדה שבולגריה התפתחה כארץ חקלאית לאחר קבלת העצמאות.

הצבע הלבן מסמל את השלום, הירוק את פוריותה של בולגריה והאדום את עוז רוחו של עמה.

סמל המדינה הקודם, שהיה בעבר בצד המוט של הפס הלבן הוסר לאחר 1989 - הוא הכיל אריה משתולל בתוך עטרה של אוזני חיטה מתחת לכוכב מחומש אדום ומעל לסרט הנושא את התאריכים 681 (הקמת המדינה הבולגרית הראשונה) ו-1944 (השחרור מהכיבוש הנאצי).

==ראו גם==

==קישורים חיצוניים==

* 
* 

קטגוריה:בולגריה: סמלים לאומיים
בולגריה
בולגריה
בולגריה
בולגריה
טטראקווארק

טטראקווארק הוא חלקיק תת-אטומי המורכב מארבעה קווארקים.

אחת מתכונות הקווארקים היא שלעולם הם אינם יכולים להתקיים לבדם. הם תמיד מופיעים בקבוצות - כקבוצות של שניים (מזונים), או קבוצות של שלושה (פרוטונים, נייטרונים, או באריונים אחרים) - ואם ניסוי מפרק את הקבוצות האלו, קבוצות חדשות ייווצרו. פן מעניין של המודל הסטנדרטי הוא שהוא מתיר היווצרות של קבוצות גדולות יותר של קווארקים. הוא מאפשר את קיומן של קבוצות בנות 4 קווארקים, 5 קווארקים ואף למעלה מכך. אך למרות שנים של חיפושים, קבוצות הקווארקים הגדולות הללו נותרו היפותטיות בלבד עד שנת 2003 עם גילוי הפנטאקווארק בניסוי ה-SPring-8 ביפן ומעבדות ג'פרסון בווירג'יניה שבארצות הברית, וגילויו של המצב ה-4-קווארקי, (3872)X, בניסוי בלה ביפן. יש עדויות חזקות לכך ש-(3872)X הוא הגילוי הראשון של מצב 4-קווארקי.

השם X הוא כינוי זמני, המצביע על כך שעדיין ישנן כמה שאלות לגבי תכונותיו, אשר צריכות להיבדק בניסוי. המספר 3872 הוא מסת החלקיק ביחידות MeV (כמקובל בפיזיקת חלקיקים). מסה זו גבוהה בערך פי ארבעה ממסת הפרוטון.

במרץ 2009, התגלה חלקיק מסוג מזון, הנקרא Y(4140), וייתכן שהוא טטראקווארק.

בשנת 2007 התגלו סימנים לטטראקוורק נוסף מסוג מזון, הנקרא (Z(4430, בשנת 2014, גילוי החלקיק אושר בוודאות גבוהה, במסגרת ניסוי LHCb.

==ראו גם==
*מיון החלקיקים

==הערות שוליים==

קטגוריה:מזונים אקזוטיים
דגל בנגלדש

דגל בנגלדש (בבנגלית: বাংলাদেশের জাতীয় পতাকা) אומץ באופן רשמי ב-17 בינואר 1972. במהלך מלחמת הודו–פקיסטן השלישית, הידועה בבנגלדש כמלחמת השחרור, בשנת 1971, היה בשימוש דגל דומה, שבו הופיעה מפת בנגלדש מעל השמש האדומה. המפה הוסרה מאוחר יותר, כנראה כדי לשמור על עיצוב פשוט. הדגל דומה לדגל יפן, אך יש לו רקע ירוק במקום לבן. הדגל מורכב מדיסקה אדומה המייצגת את השמש האדומה העולה מעל בנגל מעל לרקע ירוק. הצבע האדום של השמש מסמל גם את הדם של אלו שנפלו למען עצמאות בנגלדש. הירוק מסמל את השפע של אדמת בנגלדש.

==ראו גם==

* המנון בנגלדש
* סמל בנגלדש
* דגל פקיסטן

==קישורים חיצוניים==

* 
* 

קטגוריה:בנגלדש: סמלים לאומיים
בנגלדש, דגל
בנגלדש
דגל ג'מייקה

הדגל המוצע הראשון של ג'מייקה
דגל ג'מייקה (באנגלית: Flag of Jamaica) הוא דגלה הלאומי של ג'מייקה. הוא אומץ ב-6 באוגוסט 1962 אשר היה יום העצמאות המקורי של ג'מייקה. הדגל מכיל את הצבעים: ירוק, זהב, ושחור. השחור מסמל את הכוח והיצירתיות של העם הג'מייקני, הזהב מסמל את אור השמש ואת עושרה הטבעי של הארץ, הירוק מסמל את התקווה לעתיד והעושר החקלאי. התיאור ההרלדי של הדגל הוא: blazoned per saltire vert, sable, of the second, and of the first, a saltire Or.

דגל חיל הים הג'מייקני הוא נס לבן עם הדגל הלאומי בקנטון.

נכון ליולי 2021, דגל ג'מייקה הוא אחד משני הדגלים המדיניים היחידים בעולם שלא מכילים את אחד הצבעים כחול, אדום ולבן, בנוסף לדגל סרי לנקה.
==ראו גם==

* קואליציית ג'מייקה

==קישורים חיצוניים==

* 
* 

קטגוריה:ג'מייקה: סמלים לאומיים
ג'מייקה, דגל

ג'מייקה

ג'מייקה
קאון

קאונים (או מזוני-K) הם קבוצת מזונים הנושאים את המספר הקואנטי מוזרות. לפי מודל הקווארקים של פיזיקת החלקיקים, כל קאון מכיל קווארק מוזר או אנטיקווארק מוזר אחד.

==קאונים טעונים==
הקאונים הטעונים הם מזונים עם צירוף קווארקים של למעלה ואנטי-מוזר, במקרה של קאון חיובי, או אנטי-למעלה ומוזר, במקרה של קאון שלילי. המסה שלהם היא והם בעלי אורך חיים של כ- שניות. אורך חיים זה, שהוא גדול למדי בהשוואה לחלקיקים לא-יציבים אחרים, מעיד כי החלקיק דועך דרך הכוח החלש. עקב חולשתו של הכוח החלש, לעומת הכוח החזק, הוא מאפשר לחלקיקים הדועכים דרכו להתקיים למשכי זמן ארוכים יותר. מכיוון שאף אחד מתוצרי דעיכת הקאון אינו מכיל קווארק מוזר, דעיכה זו מפירה את שימור המוזרות ולא יכולה להתרחש דרך הכוח החזק, שהרי רק הכוח החלש מסוגל לשנות את הטעם של חלקיקים.

==קאונים נייטרליים==
הקאונים הנייטרליים הם חלקיקים בעלי תכונות מורכבות, המייחדות אותם לעומת שאר החלקיקים המוכרים.

קיימים שני סוגים של קאונים נייטרליים: <math>\mathrm{K_S^0}</math> (K-אפס-קצר) ו-<math>\mathrm{K_L^0}</math> (K-אפס-ארוך). שני הסוגים נושאים קווארקי ערכיות מסוג למטה ואנטי-מוזר או אנטי-למטה ומוזר. לשני החלקיקים יש מסה זהה, 497.614 מגה אלקטרונוולט, אך אורכי החיים שלהם שונים מאוד. ל-K-אפס-ארוך נדרשות כ- שניות כדי לדעוך, זמן גדול פי כ-571 מאורך החיים של K-אפס-קצר. ההבדל בין השניים הוא ש-K-אפס-קצר הוא סופרפוזיציה קוונטית סימטרית של המצבים ds}} ו-sd}}; לעומת זאת, K-אפס-ארוך הוא סופרפוזיציה אנטיסימטרית שלהם. תכונה קואנטית ייחודית זו מעכבת את פעולת הכוח החלש על החלקיק. כתוצאה מכך, K-אפס-ארוך הוא בעל אורך החיים הגבוה ביותר מבין כל המזונים.

==היסטוריה==
ג'ורג' רוצ'סטר (George Rochester) וקליפורד צ'ארלס באטלר (Clifford Charles Butler) גילו את החלקיק <math>\mathrm{K_S^0}</math> באוקטובר 1946, תוך תצפית על דעיכת קרניים קוסמיות בתא ערפל.

לאחר שהחלקיק נצפה לראשונה, הוא נחשב בטעות לשני חלקיקים שונים, אשר כונו מזוני טאו וטתא (τ meson, θ meson). דעיכתם נחשבה לתעלומה וכונתה "חידת τ–θ": אף שלשני החלקיקים היו מסה, אורך חיים ומספרים קואנטיים זהים, הם דעכו לשני הרכבים נפרדים של תוצרי דעיכה, שלכל אחד מהם זוגיות (parity) שונה. כאשר חלקיקים דועכים דרך הכוח החזק או האלקטרומגנטי, הזוגיות תמיד נשמרת גם אחרי הדעיכה. ב-1956, צונג-דאו לי וצ'ן-נינג יאנג הציעו את ההשערה שזוגיות אינה נשמרת בתהליכים של הכוח החלש. ב-1957, צ'ין-שיונג וו אימתה באופן ניסויי את ההשערה, במסגרת מחקר על דעיכת בטא של קובלט. על עבודתם זכו לי ויאנג בפרס נובל לפיזיקה ב-1957.

גם לאחר שהתגלתה הפרת הזוגיות, המשיכו לסבור כי הצירוף של מטען חשמלי וזוגיות, הידוע כ-charge-parity או CP, אינו יכול להיות מופר. אולם, ניסוי שערכו ג'יימס קרונין וואל פיץ' ב-1964 הראה, על בסיס דעיכת קאונים, כי גם שבירת סימטריית CP קיימת. על תגליתם זו קיבלו קרונין ופיץ' את פרס נובל לפיזיקה ב-1980.

==ראו גם==
*קווארק מוזר
*מזון (חלקיק)
*שבירת סימטריית CP
*מיון החלקיקים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מזונים
פרמיון

פרמיון (בכתיב לטיני: Fermion, על שם אנריקו פרמי) הוא חלקיק שהספין שלו אינו שלם אלא "חצי שלם" - 1/2 או 3/2 או 5/2 וכן הלאה, וזאת בניגוד לבוזונים, להם יש ספין שלם. חלקיקים אלו עשויים להיות חלקיקים אלמנטריים או מורכבים מתת-חלקיקים אחרים. הפרמיונים קרויים על שם הפיזיקאי אנריקו פרמי.

בניגוד לבוזונים, שני פרמיונים אינם יכולים להימצא באותו מצב קוונטי. זהו עקרון האיסור של פאולי, הנובע ממשפט סטטיסטיקת הספין. לדוגמה, שני אלקטרונים הנמצאים באותו אורביטל (אטומי או מולקולרי) חייבים להיות בעלי ספין הפוך.
באופן פורמלי, הסיבה שפרמיונים מקיימים את עקרון האיסור של פאולי היא שהמצב הקוונטי של פרמיונים הוא אנטי-סימטרי. מכך גם נובע, שפרמיונים מקיימים את סטטיסטיקת פרמי-דיראק.

החלקיקים היסודיים המרכיבים את החומר הם פרמיונים המתחלקים לשתי קבוצות: קווארקים (היוצרים פרוטונים ונייטרונים) ולפטונים (כמו אלקטרונים). עקרון האיסור של פאולי לגבי פרמיונים אחראי ליציבות הקונפיגורציות האלקטרוניות באטום, ומאפשר את קיומם של מבנים כימיים. זאת כיוון שאף על פי שכל האלקטרונים באטום נמשכים לגרעין, הם נשארים בקונפיגורציות שונות, כך שלא יהיו שני אלקטרונים באותו מצב פיזיקלי, בהתאם לעקרון האיסור.

לחלקיקים בעלי ספין S יש סימטריית סיבוב של <math>\ \frac{2\pi}{S}</math> רדיאנים. לדוגמה, כדי לסובב חלקיק בעל ספין 1/2 עד שיחזור למצבו התחילי, יש לסובבו בזווית של <math>\ 4\pi</math> רדיאנים, כלומר שני סיבובים.

חלקיקים המורכבים ממספר זוגי של פרמיונים מתנהגים כבוזונים (לדוגמה, מזונים), וכאלה המורכבים ממספר אי-זוגי של פרמיונים מתנהגים כפרמיונים (כמו באריונים, למשל הפרוטון והנייטרון).

דוגמאות לפרמיונים:
*אלקטרון
*קווארק
*פרוטון
*נייטרון
*נייטרינו

===פרמיונים במודל הסטנדרטי===
====לפטונים====
*אלקטרון
*מיואון
*טאון
*נייטרינו - משלושה סוגים: אלקטרוני, מיואוני וטאוני.
====קווארקים====
קווארקים משישה סוגים:
*מעלה
*מטה
*מוזר
*קסום
*עליון
*תחתון

כמו כן, לכל פרמיון יש את אנטי-החלקיק התואם. אנטי-אלקטרון קרוי גם פוזיטרון.

==ראו גם==
*בוזון
*חלקיק אלמנטרי
*המודל הסטנדרטי
*מיון החלקיקים
*תורת השדות הקוונטית
*גז פרמי

==קישורים חיצוניים==

* 

*
קטגוריה:מכניקת הקוונטים
קטגוריה:חלקיקים אלמנטריים
WinRAR

WinRAR היא תוכנה שיתופית ליצירת ולניהול קבצים דחוסים בפורמט שאינו מאבד מידע, ואחת התוכנות הבודדות המאפשרות יצירת קבצים בפורמט RAR, שכן שיטת הדחיסה של פורמט זה, שייכת ברישיון לכותב התוכנה, יבגני רושאל. הקבצים שהיא יוצרת מקבלים כברירת מחדל את הסיומת RAR.

WinRAR נחשב לאחת מהתוכנות המובילות ליצירת קובצי ארכיון, ותומך באופן מלא בקובצי RAR ו-ZIP, ובפריסה של קובצי 7z, , ARJ, BZ2, CAB, GZ, ISO, JAR, LZH, TAR, UUE ו-Z. כמו כן, מאפשר דחיסה, כרכים והצפנה, כולל מודולים הנפרסים עצמאית ומכיל אפשרויות גיבוי. התוכנה מתורגמת ליותר מ-40 שפות.

בפברואר 2019, חברת צ'ק פוינט דיווחה על חולשה קריטית ב-WinRAR שניצולה מאפשר הרצת קוד מרוחק. החולשה קיימת בספרייה בשם unacev2.dll המשמשת את WinRAR לחילוץ קבצים מפורמט . בעקבות הדיווח, התמיכה בפורמט ACE הוסרה מ-WinRAR החל מגרסה 5.7.

== גיבוי ==
התוכנה כמו תוכנות דחיסה דומות, יכולה לשמש כתכונת גיבוי. הקובץ הדחוס משמש כקובץ ארכיב, ויכול להכיל מספר רב של קבצים מספריות שונות, ובהם פרטים שונים עליהם, (יחס הדחיסה, סוג הקובץ, תאריך שינוי אחרון, המיקום המקורי של הקבצים וכו'). התוכנה גם מאפשרת יכולות גיבוי מתקדמות כגון הוספה של קבצים שה-Attribute של ה-Archive שלהם דלוק, כיבוי ה-Attribute של Archive לאחר הכיווץ, שמירת גרסה קודמת, הגבלות זמן על הוספת קבצים (תכונה המאפשרת להוסיף לארכיב רק קבצים ששונו או התעדכנו מאז יצירת הארכיב).

==קובץ SFX==
תוכנת WinRAR מאפשרת יצירת קובץ לפריסה עצמאית (נקרא SFX, קיצור ל-Self Extracted). קובץ זה הוא בעל סיומת EXE. בניגוד לתוכנות דחיסה אחרות המאפשרות יצירת קובץ לפריסה עצמית ותו לא, WinRAR מאפשרת ליצור קובץ פריסה עצמאית המתנהג כהתקנה של תוכנה ואידיאלי להתקנות מהירות.

בין האופציות הקיימות בו, חלונית הודעה וחלונית רישיון במהלך הפריסה, שליטה על הכותר, הלוגו והאייקון של ותוכנית ההתקנה, אפשרויות להפעיל קובץ לפני/אחרי הפריסה, יצירת קיצורי דרך לאזורים שונים בתכונת חלונות, כמו שולחן העבודה וספריית התכנות ואתחול, מחיקת קבצים שונים במהלך ההתקנה, מוד התקנה שקט, דריסת קבצים קיימים ללא הודעה ועוד.

==תכונות נוספות==
תכונות נוספות שקיימות הן:
* הצפנה - האפשרויות להצפין קובץ או לנעול אותו באמצעות סיסמה.
* ביצועי חומרה - בחינת ביצועי חומרה של מהירות הדחיסה.
* מועדפים - מנגנון מועדפים פנימי של התוכנה.
* הערה - אפשרות להכנסת הערות בקבצים הדחוסים.
* הגדרות - יצוא ויבוא הגדרת התוכנה. יעיל להעביר בין מחשבים שונים.
* לוח העתקה - העתקת והדבקת קובץ אל לוח ההעתקה.
* איתור קבצים - בחירת קבוצת קבצים בארכיב, וחיפוש קובץ בתוך הארכיב.

התוכנה כמו תכונות דחיסה אחרות, מוסיפה בסייר החלונות בסימון קובץ תפריטי עכבר ימני קיצורי דרך לדחיסה ופריסה מהירים של הקובץ הנוכחי.

== תוכנות נוספות התומכות בפורמט RAR ==
אף על פי ש־WinRAR המציאה את פורמט הדחיסה RAR, היא אינה התוכנה היחידה התומכת בפורמט זה, וישנן תוכנות חופשיות כגון UnRarX למערכת ההפעלה OSX על המקינטוש ו-7-Zip לחלונות התומכות גם הן בפורמט RAR.

==ראו גם==
* File Roller
* דחיסת נתונים
* 7-Zip
* WinZip
* WinAce

==קישורים חיצוניים==
* 
* [http://www.kovez.com/winrar/ מדריך לשימוש בתוכנה] 
* [http://www.rarlab.com/ אתר הבית של התוכנה], ממנו ניתן [http://www.rarlab.com/download.htm להוריד גם עותק לניסיון]
* 

==הערות שוליים==

קטגוריה:תוכנות דחיסת נתונים
קטגוריה:תוכנות שהושקו ב-1995
ניסוי מיליקן

סכמה של הניסוי
ניסוי מיליקן או ניסוי טיפת השמן הוא ניסוי פורץ דרך בפיזיקה, שערך רוברט מיליקן בשנת 1909, כדי לכמת את המטען החשמלי של אלקטרון יחיד.

==מערכת הניסוי==
לצורך הניסוי בנה מיליקן מערכת אשר פלטה מתוך נחיר קטן טיפות שמן זעירות בגודל אחיד. מקצת הטיפות נטענו במטען חשמלי כתוצאה מהחיכוך שנוצר בעת פליטתן מהנחיר. טיפות השמן חדרו דרך חריץ קטן למרווח בין שתי אלקטרודות, שבו שרר שדה חשמלי אחיד.

הניסוי התבסס על יצירת איזון עדין בין כוח הכבידה והכוח החשמלי, אשר פעלו על טיפות השמן הטעונות במטען חשמלי באופן אשר יגרום להן לנוע במהירות קבועה, ללא תאוצה. מסתן של טיפות השמן הייתה ידועה על בסיס גודלן וצפיפותן והופעל עליהן שדה חשמלי בעוצמה ידועה גם כן, כך שניתן היה לחשב על בסיס נתונים אלו את מטענה של הטיפה בדיוק רב. הניסוי חשף כי המטען הנמדד היה תמיד כפולה של מספר קבוע ומכך הסיק מיליקן כי מספר זה הוא מטענו של אלקטרון בודד, שהוערך בניסוי כ- קולון, דיוק של אחוז לעומת ההערכה כיום - קולון (יחידת SI למטען חשמלי).

הניסוי היה בעל השפעה מכרעת על התפתחות מכניקת הקוונטים ופיזיקת החלקיקים. בשנת 1923 זכה מיליקן בפרס נובל לפיזיקה בעבור ניסוי זה.

==קישורים חיצוניים==

* 

מיליקן
קטגוריה:אלקטרומגנטיות
קטגוריה:מכניקת הקוונטים
נייטרלינו

נייטרלינו (באנגלית: Neutralino) הוא חלקיק יסודי היפותטי, נייטרלי מבחינת מטען חשמלי, המהווה את אחד החלקיקים הצפויים להתקיים על פי תאוריות של סופר-סימטריה. לפי ניסויים קודמים (נכון ל-2008), אם הוא קיים, מסתו גבוהה מ-46 ג'יגה אלקטרון-וולט.

מכיוון שלשותפי-העל הנייטרליים הבאים: בינו, ווינו נייטרלי ושני ההיגסינו, יש את אותם מספרים קוונטיים, הם מתערבבים לארבעה חלקיקי נייטרלינו. חלקיקי נייטרלינו מגיבים רק באמצעות הכוח הגרעיני החלש והכבידה, ועל כן קשה לגלות אותם.

בחלק גדול מהמודלים, הנייטרלינו הקל צפוי להיות החלקיק הקל ביותר מבין שותפי-העל (Lightest SUSY Particle - LSP). בהנחה של קיום סימטריה הקרויה זוגיות-R, ה-LSP יהיה גם יציב. במקרה זה הנייטרלינו הוא מועמד טוב להרכיב את החומר האפל.

נייטרלינו יציב צפוי לחמוק מגילוי ישיר בניסויי מאיצי חלקיקים, דוגמת מאיץ LHC, ובכל זאת הוא ישאיר סימן עבה לנוכחותו בצורת אנרגיה חסרה. אם האנרגיה הנמדדת בגלאי החלקיקים תהיה קטנה באופן משמעותי מהאנרגיה שהושקעה בהתנגשות עצמה, זאת תהיה אינדיקציה עקיפה לכך שחלקיקי נייטרלינו נוצרו בניסוי.

==ראו גם==
*מיון החלקיקים
*חומר אפל

קטגוריה:חלקיקים על-סימטריים
צ'רג'ינו

בפיזיקת חלקיקים, צ'רג'ינו הוא שותף-על טעון, כלומר, פרמיון טעון חשמלית מסוג חדש (עם ספין 1/2), הנחזה על ידי תאוריות של סימטריית-על. ווינו והיגסינו טעון הם דוגמאות לחלקיקים כאלו.

==ראו גם==
*מיון החלקיקים

קטגוריה:חלקיקים על-סימטריים
גרביטינו

גרביטינו (באנגלית: gravitino, מסומן באות G͂) הוא החלקיק יסודי הצפוי תאורטית כשותף-על לגרביטון. הגרביטון מנובא על ידי שילוב התאוריות יחסות כללית וסופר סימטריה. אם הוא קיים, אז הוא פרמיון בעל ספין 3/2 ולכן מתנהג על פי משוואת רריטה-שווינגר.

==ראו גם==
*המודל הסטנדרטי
*מיון החלקיקים

קטגוריה:ערכים שבהם תבנית בריטניקה אינה מתאימה
קטגוריה:חלקיקים על-סימטריים
דחיסת קבצים

דחיסת קבצים (באנגלית: Compression) היא תהליך של דחיסת נתונים, המשמש להפחתת גודלו של קובץ כך שיתפוס פחות מקום מאשר בצורתו המקורית. תהליך הדחיסה מבוצע על ידי תוכנה ייעודית כגון: WinZip, WinRAR.

הדחיסה שימושית כאשר יש לאחסן את הקובץ על אמצעי גיבוי, לשדר אותו בקו תקשורת וכדומה. הדחיסה חוסכת נפח אחסון בעת גיבוי וזמן העברה בעת שידור בקו תקשורת.

כדי להשתמש בקובץ דחוס יש לפרוס אותו, כלומר לעשות את הפעולה ההפוכה לפעולת הדחיסה ולהחזירו למצבו המקורי. לפעולת הדחיסה והפריסה משמשות תוכנות שנועדו למטרה זו. ישנם מנופים שונים להכנסת קובץ למדחס, וכל אחד מהם יוצר קובץ דחוס מסוג אחר. תוכנות דחיסה מודרניות יודעות לטפל גם בקבצים שנדחסו על ידי תוכנות אחרות.

יעילותה של תוכנית הדחיסה מושפעת מאוד מסוג הקובץ הנדחס. בקבצים מסוגים שונים, כגון קבצים גרפיים מסוג PNG ,GIF ,JPEG, הנתונים מוחזקים דחוסים מלכתחילה, כך שלתוכנית הדחיסה השפעה מועטה ביותר על נפח הקובץ. בקבצים מפורמט שאינו דחוס מלכתחילה, כגון קבצים גרפיים מסוג מפת סיביות (BMP), קובצי טקסט ומסדי נתונים, הדחיסה עשויה לצמצם את נפח הקובץ במידה רבה מאוד. תוכנות הדחיסה מספקות מידע על מידת הצלחתן, ומציינות מה נפחו של הקובץ הדחוס יחסית לנפחו של הקובץ המקורי.

בנוסף לפונקציה העיקרית, של דחיסה ופריסה, מספקות תוכנות אלה פונקציות נוספות:
* יצירת ארכיב - הקובץ הדחוס מכיל בתוכו קבצים רבים, ואחסונם בקובץ אחד מאפשר הפצה נוחה שלהם.
* יצירת קובץ לפריסה עצמאית - SFX (בסיומת exe במערכת ההפעלה חלונות). בדחיסה רגילה של תוכנת דחיסה, כדי לפרוס את הקובץ יש להשתמש מחדש בתוכנה לפריסה. מצב זה אינו נוח כאשר הקובץ הדחוס נועד למשלוח למחשב אחר, שבו לא בהכרח מותקנת תוכנת הדחיסה. יצירת קובץ לפריסה עצמאית פותר בעיה זו, משום שהוא קובץ exe, שהפעלתו פורסת אותו. החיסרון הוא שפתיחת הקובץ מוגבלת רק למערכת ההפעלה בה הוא נוצר. זאת לעומת קובץ דחוס רגיל, שלרוב ניתן לפרוס אותו על גבי מערכות הפעלה שונות.
* הצפנה - הצפנת הקובץ או נעילתו באמצעות סיסמה, כך שרק משתמש מורשה יוכל לפרוס אותו.
* פיצול - פיצול של הקובץ הדחוס לקבצים אחדים בגודל נדרש, למשל לשם אחסון הקובץ הדחוס על־גבי דיסקטים.
* גיבוי - מכיוון שתוכנות אלו שומרות מספר רב של קבצים באופן דחוס הן יעילות לגיבוי, וחלקן מאפשרות לגבות את הקבצים שבארכיב, לפי פרמטרים שונים כמו שינוי קובץ, תאריך אחרון לשינוי, תכונת ארכיב של הקובץ (דלוקה או כבויה), ועוד.

== ראו גם ==
* WinZip
* WinRAR
* gzip

קטגוריה:דחיסת נתונים
en:Data compression
מיקיאגי

מייקל (מיקי) הירשמן (נולד ב־24 באפריל 1968), הידוע בשם הבמה מיקיאגי, הוא זמר ומאפר ישראלי, המוכר בעיקר כסולנה של להקת נוער שוליים.

== ביוגרפיה ==
הירשמן נולד וגדל בפתח תקווה. הוא התפרסם כ"מיקיאגי" כשהיה לסולן להקת "נוער שוליים", שפעלה מ־1986 עד 1991. לאחר התפרקות הלהקה הופיע בפסטיגל של שנת 1991 בשיר "רציתי להחליף" שדורג במקום הרביעי אך הגיע למקום הראשון במצעד התוכנית "להיט בראש" בערוץ הראשון וב-1992 ונכלל ב"תקליט ילדים", אלבום הסולו הראשון והיחיד שהוציא מיקיאגי ויצא ב-3 ביולי 1992. האלבום כלל גם את השירים "חרק במרק" ו"אני והצל שלי" שהושמעו גם הם ברדיו, אך האלבום לא זכה להצלחה מסחרית וביקורתית. לאחר מכן הופיע גם בפסטיגל 1992 עם השיר "זה פחד" שהגיע למקום החמישי. לאחר כישלון קריירת הסולו שלו פנה לתחום האיפור.

מראהו של מיקיאגי בתקופת נוער שוליים היה חריג ובלתי מובחן מבחינה מגדרית (מראה שאינו לחלוטין נשי או גברי). נטייתו המינית לא עלתה בתקשורת עד שיצא מהארון בריאיון לעיתון "העיר" במרץ 2006. מיקיאגי עצמו טען כי .

בשנת 2007 הלחין שיר שכתבה קרן פלס עבור אמיר פרישר גוטמן, בשם "יום אחרון". השיר נכלל באלבומו של פיי גוטמן "דבש בכוורות". באותה שנה השתתף באלבומו של אלון אולארצ'יק "רוק & רוך", בו שר יחד עם אולארצ'יק את "מתגעגע לזמר שלך".

ב-9 בספטמבר 2013 הוציא מיקיאגי סינגל ראשון מתוך אלבום שני, "לא כל אחד יכול". את הסינגל כתב שמוליק קלוסקי. הלחן והעיבודים של מיקיאגי. בעקבות הצלחתו הרבה של הסינגל, הוציא מיקיאגי ב-11 בנובמבר 2013 את הסינגל השני והקצבי, "נפשי" אותו כתב שמוליק קלוסקי, הלחן והעיבוד של מיקיאגי.

השתתף בעונה השישית של תוכנית המציאות "האח הגדול", והודח עשירי, לאחר 88 ימי השתתפות בתוכנית. במהלך תקופה זו, סיפר על מחלת הסוכרת שהוא מתמודד איתה מאז גיל 13.

ב-6 בנובמבר 2014 מיקיאגי התחיל לשדר תוכנית רדיו ראשונה מסוגה לקהילה הגאה בישראל (קהילת להט"ב) בתחנת הרדיו האינטרנטית, תוכנית לילית על הכרויות, יחסי מין ורוחניות, וב-2 ביוני 2015, לאחר 7 חודשים כשדרן רדיו, מיקיאגי הגיש את תוכניתו האחרונה ברדיו האינטרנטי, לייק מיי רדיו ועזב את התחנה.

בפברואר 2018 שיתף פעולה לצד דודי לוי בשיר שאביב גפן כתב בשם "את לא לבד", שיר שבמקורו היה מכתב תגובה של גפן למעריצה.

ב 2018 הוציא את אלבומו הראשון העצמאי באנגלית שכתב,הלחין,עיבד והפיק את כולו. האלבום נקרא: Separated at birth

ב 2020 בזמן סגר הקורונה מיקיאגי כתב,הלחין,הפיק,ניגן,מיקסס ועיבד אלבום שלם לבד האלבום נקרא: Alone

== חיים אישיים ==
מתגורר בשדה ורבורג.

==קישורים חיצוניים==

* 
* 
* 
* 
* 
* 
* 
* 
* 
* 
* 
* 

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:אמנים ישראלים הידועים בשם במה
קטגוריה:זמרי פופ ישראלים
קטגוריה:זמרי רוק ישראלים
קטגוריה:זמרים להט"בים ישראלים
קטגוריה:מאפרים ישראלים
קטגוריה:מתחרי האח הגדול (ישראל)
קטגוריה:משתתפי הפסטיגל
קטגוריה:בוגרי תיכון עירוני י"ד (תל אביב)
קטגוריה:שדה ורבורג: אישים
קטגוריה:ישראלים שנולדו ב-1968
אשליית גלגל העגלה

[[מדחף של מטוס, שצולם באמצעות מצלמה דיגיטלית]]
אשליית גלגל העגלה היא אשליה אופטית הגורמת לצופה לחשוב שגלגל של כלי רכב הנע קדימה מסתובב לאחור, כאשר הגלגל מגיע למהירות מסוימת.

== דגימה מחזורית ==
אנימציה הממחישה דגימה בדידה, של תנועה מחזורית שתדירותה משתנה.
סיבוב מהופך של גלגלים מופיע בהקלטת סרטים (לקולנוע או לטלוויזיה). הוא נגרם כתוצאה מאפקט סטרובוסקופ. מצלמת קולנוע מצלמת 24 מסגרות (פריימים) לשנייה. נניח שלגלגל 6 חישורים; אם הגלגל מסתובב בכפולה מסוימת של 4 סיבובים לשנייה, החישורים של הגלגל יהיו באותו מקום בדיוק כל פעם שהסגר נפתח. הגלגל ייראה כאילו הוא חסר תנועה (אם כי ייתכן שהוא יופיע מטושטש) בזמן צפייה בסרט. אם הגלגל מאט קמעה, הוא "מפגר" אחר מהירות פתיחת הסגר. לכן הוא ייראה כאילו הוא מסתובב לאחור. אפקט דומה עשוי להתקבל מרוטור של מסוק ומדחפים של מטוס.

תופעת הסיבוב המהופך נראית גם כאשר גלגלים עם חישורים מוארים באור מלאכותי שפועל בזרם חילופין, אור שמופק ממנורות מבוססות גז טעון (כמו נורות ניאון, אדי כספית, ושפופרות פלואורסצנט), שמהבהבות בקצב כפול מתדירות קו המתח (למשל, 100 פעם בשנייה על קו שנד ב־50 הרץ). דבר זה קורה כי בכל מחזור של הזרם, המתח מגיע לשיא פעמיים (פעם בערך מתח חיובי ופעם בערך מתח שלילי), ופעמיים מתאפס, והאור משתנה בהתאם. אף על פי ש-100 הבהובים בשנייה מהירים מדי כדי שעין האדם תקלוט אותם, עדיין יכולות מנורות כאלה ליצור אפקטי סטרובוסקופ. תוצאה אפשרית נוספת של תדר זהה בין תאורה לבין מנועים חשמליים היא אשליה שהמנוע "עומד". על מנת למנוע תופעה זו, מטעמי בטיחות בעבודה, מקובל להתקין במקומות בהם יש מנועים חשמליים נגישים תאורה המחוברת לזרם חילופין תלת מופעי.

התופעה היא דוגמה ראשית למדרוג עקומות, כאשר אירוע מחזורי נדגם בתדירות הנמוכה מתדירות ניקוויסט.

==תחת תאורה רציפה==

תופעה דומה מצויה גם בצפייה אנושית בסביבה עם תאורה רציפה, כמו תחת אור השמש. בעבר הוצע כי התופעה מלמדת על כך שמערכת הראייה דוגמת את הסביבה מספר מוגבל של פעמים בשנייה. מחקרים מאוחרים יותר העלו כי ייתכן ואין הדבר כך. והציעו שהתופעה נגרמת מעימות בין פרשנויות חלופיות לאותו קלט חושי בשלבים מתקדמים של מערכת הראייה.
.<br />

== הערות שוליים ==
<div style="direction: ltr;">

</div>
סיבוב מהופך
סדר (תורת החבורות)

בתורת החבורות, למושג סדר יש שתי משמעויות שונות, אך קשורות.

==סדר של חבורה==
הסדר של חבורה הוא העוצמה שלה, <math>|G|</math>, כלומר מספר האיברים אם החבורה סופית.

משפט לגראנז', שהוא בין המשפטים הבסיסיים בתורת החבורות, קובע שהסדר של חבורה סופית מתחלק בסדר של כל תת-חבורה שלה.

מהסדר של חבורה (סופית) אפשר להסיק רבות על המבנה שלה. בין המשפטים הבסיסיים בכיוון זה אפשר למנות את משפט קושי על קיומם של איברים בעלי סדר ראשוני, ואת משפטי סילו על קיומן של תת-חבורות שסדרן הוא חזקה של ראשוני.

==סדר של איבר בחבורה==
בהינתן חבורה <math>G</math> ואיבר כלשהו <math>g\isin G</math>, הסדר של <math>g</math> שמסומן <math>o(g)</math> הוא המעריך הטבעי הקטן ביותר <math>\,\!n</math> שבחזקתו איבר <math>g</math> שווה לאיבר היחידה של החבורה, כלומר: <math>g^n=e</math>. אם לא קיים מספר שכזה, נאמר שהסדר של <math>g</math> הוא אינסופי, ונסמן <math>o(g)=\infty</math>. הסדר של איבר בחבורה הוא הסדר של החבורה הציקלית הנוצרת על ידי האיבר, ומכאן הקשר בין סדר של איבר לסדר של חבורה.

מסקנה מיידית ממשפט לגראנז' היא שהסדר של איבר בחבורה <math>G</math> מחלק את הסדר של <math>G</math>. זאת מכיוון שהחבורה הציקלית שנוצרת על ידי האיבר היא תת-חבורה של <math>G</math> שסדרה כסדר האיבר. לכן לפי משפט לגראנז' סדר זה מחלק את הסדר של 𝐺. 

מכאן נובעת מסקנה מיידית חשובה נוספת: בהינתן חבורה סופית <math>G</math>, כל איבר בחבורה בחזקת סדר החבורה שווה לאיבר היחידה. נראה זאת: יהא <math>g\isin G</math> כלשהו, אז קיים <math>k</math> שלם כך ש-<math>k\cdot o(g) = |G|</math> (כי הסדר של <math>g</math> מחלק את הסדר של <math>G</math>). על כן: 
<math>g^{|G|}=g^{k\cdot o(g)}=\left(g^{o(g)}\right)^k=e^k=e</math>.

עוד מסקנה מיידית היא שחבורה מסדר שהוא מספר ראשוני היא בהכרח ציקלית, וכל איבר פרט ליחידה הוא יוצר שלה (שכן הסדר של כל איבר פרט לאיבר היחידה שווה לסדר החבורה).

==דוגמה==
לחבורה הסימטרית <math>S_3</math> יש את לוח הכפל הבא:
<DIV dir=ltr align=right>
:{| cellspacing="0" cellpadding="8" border="1"
|-
! •
! e || s || t || u || v || w
|-
! e
| <span style="color:#009246">e</span> || s || t || u || v || w
|-
! s
| s || <span style="color:#009246">e</span> || v || w || t || u
|-
! t
| t || u || <span style="color:#009246">e</span> || s || w || v
|-
! u
| u || t || w || <span style="color:#009246">v</span> || e || s
|-
! v
| v || w || s || e || <span style="color:#009246">u</span> || t
|-
! w
| w || v || u || t || s || <span style="color:#009246">e</span>
|}
</DIV>
בחבורה זו יש שישה איברים, כלומר הסדר של החבורה, <math>|S_3|</math>, הוא 6.
לפי הגדרה, הסדר, <math>o(e)</math>, של איבר היחידה, <math>e</math>, הוא 1. הסדר של כל אחד מהאיברים <math>s,t,w</math> הוא 2 (מכפלת כל אחד מאיברים אלה בעצמו היא איבר היחידה), והסדר של כל אחד מהאיברים <math>u,v</math> הוא 3.

==קישורים חיצוניים==
* 
קטגוריה:תורת החבורות
RAR

סמליל קובץ RAR
RAR הוא פורמט פופולרי לדחיסת נתונים וארכוב. הפורמט קרוי על שם קיצור שם מפתחו RAR: Roshal ARchive. סיומת הקבצים הנוצרים לאחר הדחיסה היא RAR.

== שימוש ==
את הפורמט ניתן לחלץ על ידי התוכנה WinRAR שהיא ממציאתו הראשית, ישנן תוכנות חופשיות כגון UnRarX למערכת ההפעלה MacOS על המקינטוש ו-7-Zip לחלונות התומכות גם הן בפורמט.

כמו כן, הפורמט תומך בהצפנה של התוכן הנדחס (ואף ניתן להצפין את שמות הקבצים הנדחסים). בנוסף להצפנה, פורמט RAR תומך גם בפיצול קבצים.

הגודל המינימלי של קובץ RAR הוא 20 בתים. הגודל המרבי של קובץ RAR הוא 9,223,372,036,854,775,807 בתים.

בגרסה 5.0 של אלגוריתם הדחיסה ישנה תמיכה בריבוי ליבות בעת חילוץ קובצי RAR, לצד שיפורים רבים נוספים.

==תוכנות==
מספר תוכנות יכולות לחלץ קובצי RAR, הפופולרית שבהן היא WinRAR. הפורמט מופץ בקוד פתוח למרות שהוא אינו תחת רישיון תוכנה חופשי. לכן תוכנות אלו יכולות לחלץ קובצי RAR, אך לא ליצור אותם.

==ראו גם==
* דחיסת נתונים

==קישורים חיצוניים==
* 

קטגוריה:רוסיה: המצאות
קטגוריה:דחיסת נתונים
עיבוד אותות ספרתי

עיבוד אותות דיגיטלי או עיבוד אותות ספרתי (באנגלית: Digital Signal Processing, בראשי תיבות: DSP) הוא תחום בהנדסת חשמל, אלקטרוניקה ופיזיקה העוסק באותות, בייצוגם הספרתי ובשיטות העיבוד של אותות אלה. DSP ועיבוד אותות אנלוגי הם תחומים של עיבוד אותות. תחומי ה DSP מסווגים לפי סוגי האותות וכוללים: עיבוד אותות קול, עיבוד דיבור ועיבוד תמונה, עיבוד אותות מכ"ם וסונאר, עיבוד מערכי חיישנים, שערוך ספקטרלי, עיבוד אותות סטטיסטי, עיבוד אותות בתקשורת, עיבוד אותות ביולוגיים, עיבוד אותות אופטיים, עיבוד אותות סייסמיים ועוד.

משימות עיבוד אותות ספרתי היא מדידה או סינון של אותות אנלוגיים רציפים, הצעד הראשון הוא בדרך כלל המרה של האות מצורתו האנלוגית לצורתו הספרתית באמצעות ממיר אנלוגי לדיגיטלי. בדרך כלל, האות המבוקש ביציאה הוא אות אנלוגי אחר, מה שדורש המרתו בממיר דיגיטלי לאנלוגי. דוגמה לממירים כאלו הם המודם וכרטיס הקול שבמחשב.

האלגוריתמים הדרושים עבור DSP לעיתים מבוצעים תוך שימוש במחשבים מיוחדים, שעושים שימוש במיקרו־מעבדים מכווני עיבוד אותות הקרויים מעבדי אות ספרתיים או בלעז DSP. המעבדים הללו מסוגלים לעבד אותות בזמן אמת.

דיאגרמה למעגל טיפוסי ב DSP

== מרחבי ה־DSP==
ב־DSP, מהנדסים בדרך כלל לומדים אותות ספרתיים המצויים במרחב הזמן (אותות חד־ממדיים), במרחב המקום (אותות רב ממדיים), במרחב התדר, במרחב האוטוקורלציה ובמרחב הגלונים (wavelets). הבחירה במרחב שבו יש לעבד את האות נעשית על ידי ניסוי וטעייה ובהתאם לתכונות האות. רצף של דגימות מהתקן הדגימה מייצר ייצוג בזמן או במרחב, בעוד שהתמרת פורייה דיסקרטית מייצרת מידע במרחב התדר, כלומר את הספקטרום של התדרים. אוטוקורלציה היא הקרוס־קורלציה של האות עם עצמו לאורך מקטעי זמן או מקום משתנים.

== דגימת אות==
עם השימוש הגובר במחשבים עלה גם השימוש בעיבוד אותות ספרתיים. כדי להשתמש באות אנלוגי במחשב הוא חייב לעבור לאות ספרתי באמצעות ממיר אנלוגי לדיגיטלי (ADC).

הדגימה מבוצעת לרוב בשני שלבים, דיסקרטיזציה וקוונטיזציה. בשלב הדיסקרטיזציה, מרחב האותות מחולק למחלקות שקילות והאות מוחלף באות מייצג ממחלקת השקילות המתאימה. בשלב הקוונטיזציה הערכים המייצגים של האות מקורבים באמצעות אוסף סופי של ערכים.

כדי לדגום נכון אות אנלוגי משפט נייקוויסט חייב להתקיים. תדר הדגימה חייב להיות גדול מפעמיים רוחב הסרט של האות (אם הוא סונן נכון).

ממיר דיגיטלי לאנלוגי (DAC) משמש להמרת האות הספרתי חזרה לאנלוגי.

==שימושים==
עיבוד אותות דיגיטלי הוא אבן היסוד של עיבוד וידאו כגון תקן DVD, עיבוד קול כדוגמת תקן MP3, עיבוד נתוני רדיו כגון תקן GPRS, הסלולרי ורבים אחרים.

==ראו גם==
* תורת הדגימה
* אלגוריתם גרצל
* עיבוד אותות

==קישורים חיצוניים==

*[http://Microcontroller.com Microcontroller.com]
*[http://www.dspguide.com The Scientist and Engineer's Guide to Digital Signal Processing]
*[http://www.dsprelated.com קבוצות דיון בנושא DSP]
*[http://www.altera.com/technology/dsp/dsp-index.jsp FPGA based DSP dev kit]
*[https://web.archive.org/web/20060118092807/http://www.bdti.com/faq/dsp_faq.htm שאלות ותשובות בנושא DSP]
*[http://www.cdsp.neu.edu/ CDSP - Center for Digital Signal Processing] 
*[http://www.musicdsp.org Music DSP Source Code Archive]
*[https://web.archive.org/web/20060316123830/http://www.bores.com/courses/intro/ מדריך טוב לתחום ה DSP]
* 

קטגוריה:עיבוד אותות
*
גלגל שבירה

[[חיתוך עץ המציג גלגלי שבירה]]
מגן של אחד הקולג'ים של אוניברסיטת קיימברידג']]
גלגל שבירה היה מתקן הוצאה להורג תוך כדי עינויים מתקופת ימי הביניים. הגלגל עצמו היה דומה לגלגל עץ גדול של קרון, עם חישורים רבים. ידיו ורגליו של הקורבן היו נקשרות זו אחר זו על שתי קורות עץ חזקות. לאחר מכן היו מכים בעוצמה בפטיש גדול על אחת הגפיים באזור שבין הקורות, ושוברים בכך את העצם. פעולה זו חזרה על עצמה מספר פעמים לכל אחת מהגפיים.

לאחר מכן, הגפיים המנופצות של הקורבן היו נארגות דרך החישורים של הגלגל, והגלגל הורם על מוט גבוה כך שציפורים יוכלו לאכול את הקורבן בעודו חי.

חוקרים טוענים שהגלגל שימש במקורו לייבוש בשר בשמש. את הבשר היו מצמידים לגלגל ומסובבים אותו. השמש והרוח גרמו לייבוש הבשר. באזור טורקיה מוכר הגלגל עד היום בשם שורבודיל.

האגדה מספרת שאת הקדושה הנוצריה קתרינה מאלכסנדריה ניסו להוציא להורג באחד מהמתקנים הללו, שנשבר כאשר נקשרה אליו, ועל שמה מכונה גלגל השבירה "גלגל קתרין".

=== כללי ===
גלגל השבירה נמצא בתיאורי עינויים רבים והוצאות להורג לאורך ההיסטוריה מלפנה"ס, החל מתיאורי עינויים של החשמונאים על ידי השליט בסוריה, עד לכיבוש אדמות אמריקה הצפונית וריסון העבדים בהאיטי בסוף המאה ה-18. גלגל השבירה מראשית דרכו סימל את שבירת המעונה, בניגוד למכשירי עינויים רבים אשר היו משאירים צלקות ושברים, גלגל השבירה סימל גזר דין מוות, כאשר מעונה היה שורד עינויים רבים, השלב הסופי היה להביאו אל גלגל השבירה. בימי הביניים שימש גלגל השבירה כאחת הדרכים הפופולריות ביותר להוצאה להורג. מלכים ועריצים רבים השתמשו בסמלו של גלגל השבירה כדי לעורר פחד בקרב אויביהם ולהדגיש עוצמה בקרב, בממלכות בקולוניות. 

==קישורים חיצוניים==

קטגוריה:שיטות הוצאה להורג
קטגוריה:עינויים
מועצה אזורית חבל יבנה


בית הכנסת של קבוצת יבנה]]
 מוֹעָצָה אֲזוֹרִית חֵבֶל יַבְנֶה היא מועצה אזורית במחוז המרכז בישראל, השוכנת בשפלה הדרומית, בגבול מישור החוף הדרומי. בתחומי המועצה 7 יישובים בעל צביון דתי לאומי. מה שמבדל אותם ממועצות אחרות בסביבם. שטח שיפוטה כ-31,000 דונם, המועצה קיבלה מעמד מוניציפלי באוגוסט 1950. 

בתחומי המועצה 6 בתי-ספר, כפר הנוער גבעת וושינגטון, ישיבת נווה הרצוג וישיבת ההסדר כרם ביבנה.

==גאוגרפיה==
גבולות שטח השיפוט של המועצה הם:
* בצפון העיר יבנה ומועצה אזורית גן רווה.
* בדרום מועצה אזורית באר טוביה.
* במערב העיר אשדוד.
* במזרח מועצה אזורית גדרות ומועצה אזורית ברנר.

==היסטוריה==
בתחילת מלחמת העצמאות התבססו במקום יחידות של פאוזי קאוקג'י, והאזור נכבש על ידי צה"ל לאחר שהצבא המצרי נבלם דרומה בגשר עד הלום.

לאחר המלחמה נפתח האזור להתיישבות, ויישובים רבים ביקשו לחבור לקבוצת יבנה שהייתה חלוצה באזור.

המועצה הוקמה באוגוסט 1950 ואיגדה אז את ארבעת היישובים: קבוצת יבנה, בן זכאי, בני דרום, ניר גלים ואת כפר הנוער הדתי "גבעת וושינגטון", וישיבת ההסדר "כרם ביבנה" שהייתה בתכנון. שטח המועצה היה כ-31,000 דונם, מתוכם כ-25,000 דונם שיועדו לעיבוד חקלאי. עם מתן הזיכיון לחברת אשדוד להקמת העיר, הוקצו שטחים מהמועצה האזורית לחברה, אולם הם לא הוכללו בשלב הראשון בשטח העיר. בהמשך, בשנת 1968, הורחב שטחה המוניציפלי של העיר אשדוד והועברו אליו 6000 דונם ממועצה אזורית חבל יבנה.

==יישובי המועצה==
{| class="wikitable sortable"
|-align="center"
|-
! מספר
! צורת היישוב
! יישוב
! שנת הקמה
! אוכלוסייה
! הערות
|-
| 1
| מושב
| בית גמליאל
| 1949
| 1,026
| 
|-
| 2
| מושב
| בן זכאי
| 1950
| 1,085
| 
|-
| 3
| מושב שיתופי
| בני דרום
| 1949
| 949
| 
|-
| 4
| מוסד חינוכי
| גבעת וושינגטון
| 1946
| 459
| 
|-
| 5
| קיבוץ
| קבוצת יבנה
| 1941
| 957
| 
|-
| 6
| מוסד חינוכי
| ישיבת כרם ביבנה
| 1953
| 538
| נקראת גם "כרם יבנה"
|-
| 7
| מושב שיתופי
| ניר גלים
| 1949
| 1,387
| 
|}
*

==ראשי המועצה==
* שלמה אפרתי מקבוצת יבנה, 1952–1965
* מנחם בר דרומא מקבוצת יבנה, 1965–1967
* אברהם (רודי) הרץ מקבוצת יבנה, 1967–1980
* שרגא שמר מניר גלים, 1980–1994
* אליעזר "ביני" ביננפלד מבני דרום, 1994–2013
* משה ליבר מקבוצת יבנה, 2013–2024
* אבי פוקס מבני דרום, 2024

== קישורים חיצוניים ==

* [https://www.hevel-yavne.org.il/ אתר המועצה האזורית חבל יבנה]
* 

==הערות שוליים==

*
קטגוריה:יישובים שהוקמו ב-1951